**Doložka zlučiteľnosti**

**návrhu nariadenia vlády s právom Európskej únie**

**1. Navrhovateľ nariadenia vlády:** Ministerstvo pôdohospodárstva a rozvoja vidieka Slovenskej republiky

**2. Názov návrhu nariadenia vlády:** Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 54/2007 Z. z., ktorým sa ustanovujú požiadavky na uvádzanie sadiva a sadeníc zelenín na trh v znení nariadenia vlády Slovenskej republiky č. 494/2019 Z. z.

**3. Predmet návrhu nariadenia vlády je upravený v** **práve Európskej únie:**

a) primárnom práve

čl. 4 ods. 2 písm. d) a čl. 28 až 44 Zmluvy o fungovaní Európskej únie,

b) sekundárnom práve

- vykonávacia smernica Komisie (EÚ) 2020/177 z 11. februára 2020, ktorou sa menia smernice Rady 66/401/EHS, 66/402/EHS, 68/193/EHS, 2002/55/ES, 2002/56/ES a 2002/57/ES, smernice Komisie 93/49/EHS a 93/61/EHS a vykonávacie smernice 2014/21/EÚ a 2014/98/EÚ, pokiaľ ide o škodcov rastlín na osivách a inom rastlinnom reprodukčnom materiáli (Ú. v. EÚ L 41, 13.2.2020); gestor: Ministerstvo pôdohospodárstva a rozvoja vidieka Slovenskej republiky,

* smernica Komisie 93/61/EHS z 2. júla 1993, stanovujúca programy určujúce podmienky, ktoré musí spĺňať množiteľský a sadivový materiál zeleniny, iný ako osivá, podľa smernice Rady (EHS) č. 92/33 (Ú. v. ES L 250, 7.10.1993; Mimoriadne vydanie Ú. v. EÚ, kap. 3/zv. 15) v platnom znení; gestor: Ministerstvo pôdohospodárstva a rozvoja vidieka Slovenskej republiky.

c) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení,

Vykonávacia smernica Komisie (EÚ) 2020/177 určuje lehotu na prevzatie do 31. mája 2020.

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie,

V oblasti upravenej predkladaným návrhom nebolo voči Slovenskej republike začaté konanie podľa čl. 258 a 260 Zmluvy o fungovaní Európskej únie.

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav.

Vykonávacia smernica Komisie (EÚ) 2020/177 nie je prevzatá v žiadnom právnom predpise. Táto smernica sa preberá zároveň týmito návrhmi:

* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 49/2007 Z. z., ktorým sa ustanovujú požiadavky na uvádzanie množiteľského materiálu viniča na trh,
* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 51/2007 Z.z., ktorým sa ustanovujú požiadavky na uvádzanie osiva olejnín a priadnych rastlín na trh v znení neskorších predpisov,
* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 52/2007 Z. z., ktorým sa ustanovujú požiadavky na uvádzanie osiva krmovín na trh v znení neskorších predpisov,
* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 54/2007 Z. z., ktorým sa ustanovujú požiadavky na uvádzanie sadiva a sadeníc zelenín na trh v znení nariadenia vlády Slovenskej republiky č. 494/2019 Z. z.,
* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 55/2007 Z. z., ktorým sa ustanovujú požiadavky na uvádzanie sadiva zemiakov na trh v znení neskorších predpisov,
* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 56/2007 Z. z., ktorým sa ustanovujú požiadavky na uvádzanie množiteľského materiálu okrasných rastlín na trh v znení nariadenia vlády Slovenskej republiky č. 264/2018 Z. z.,
* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 57/2007 Z. z., ktorým sa ustanovujú požiadavky na uvádzanie osiva obilnín na trh v znení neskorších predpisov,
* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 58/2007 Z. z., ktorým sa ustanovujú požiadavky na uvádzanie osiva zelenín na trh v znení neskorších predpisov,
* návrh nariadenia vlády Slovenskej republiky č. .../2020 Z. z., ktorým sa mení a dopĺňa nariadenie vlády Slovenskej republiky č. 221/2016 Z. z., ktorým sa ustanovujú požiadavky na uvádzanie množiteľského materiálu ovocných drevín a ovocných drevín určených na výrobu ovocia na trh.

Právne záväzné akty Európskej únie uvedené v bode 3 písm. b) sú prebraté v nariadení vlády Slovenskej republiky č. 54/2007 Z. z., ktorým sa ustanovujú požiadavky na uvádzanie sadiva a sadeníc zelenín na trh v znení nariadenia vlády Slovenskej republiky č. 494/2019 Z. z.

**5**. **Návrh nariadenia vlády je zlučiteľný s právom Európskej únie**:

úplne